Diari Oficial de la Generalitat Valenciana


Sumari del DOGV 4508, del 27-05-2003 (2003/5939)

Informació pública del programa d'actuació integrada del sector 3 del Sunpor-1, en sòl urbanitzable no detallat residencial d'Almassora (Castelló).
---------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5939


Organisme emissor
:   Agrupació d'Interés Urbanístic L'Estret d'Almassora

Tipus de document
:   Anunci

Informació pública del programa d'actuació integrada del sector 3 del Sunpor-1, en sòl urbanitzable no detallat residencial d'Almassora (Castelló). [2003/F5939]
  
Javier Beltrán Ballester, amb DNI 13662005-N, en nom i representació de l'Agrupació d'Interés Urbanístic L'Estret d'Almassora, CIF núm. G-12610390, i domicili a efectes de notificacions a Almassora, carrer de Sant Jaume, 89, a l'empara del que preveuen els articles 48.C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU):
  
a) Ha promogut el programa per al desenvolupament d'actuació integrada del sector 3 del Sunpor-1, en sòl urbanitzable no detallat residencial d'Almassora (art. 48.1.A).
  
b) Ha depositat un exemplar de la dita alternativa tècnica, compost per programa, pla parcial i projecte d'urbanització del sector 3 del Sunpor-1 i escriptura de constitució de l'Agrupació d'Interés Urbanístic L'Estret d'Almassora, a l'Ajuntament d'Almassora, en data 16 d'abril de 2003 (Reg. entrada núm. 4.917) (art. 48.1.A).
  
c) Ha protocol·litzat un exemplar de l'esmentada alternativa per mitjà d'acta autoritzada pel notari Fernando Pascual de Miguel, plaça de Pere Cornel, 6é-1r, d'Almassora (art. 48.1.B).
  
d) Ha remés avisos per correu certificat, amb justificant de recepció, al domicili fiscal de les persones que consten en el cadastre com a titulars de drets afectats per l'actuació proposada (art. 46.3).
  
I havent realitzat els referits tràmits, en compliment del que disposa l'article 48.1.C), es publica el present anunci en un diari de Castelló i en el Diari Oficial de la Generalitat Valenciana, a fi que, dins del termini de 20 dies comptats des de la publicació d'este en el Diari Oficial de la Generalitat Valenciana, qualsevol persona puga comparéixer en la notaria anteriorment indicada per a obtindre còpia de l'acta, sol·licitar que se li exhibisca esta, o consultar el programa en l'Ajuntament d'Almassora. Poden presentar, en l'esmentat ajuntament, qualssevol al·legacions que els convinguen segons dret o formular alternatives tècniques.
  
Igualment podran presentar, en l'Ajuntament d'Almassora, proposicions juridicoeconòmiques, per a executar el dit programa, durant els cinc dies següents al venciment del termini anterior. Així mateix el present anunci serveix d'avís a aquells titulars de drets afectats per la present actuació que, per un o altre motiu, no puguen ser individualment notificats per ser desconeguts o ignorar-se el domicili de notificació.